# Òs e Marcelhon

Òs e Marcelhon (Os-Marsillon en francés) qu’ei ua comuna occitana de Bearn qui reüneish las ancians comunas d’Òs e de Marcelhon. Administrativament, qu’ei dens lo departament deus Pirenèus Atlantics e la region de Navèra Aquitània de l’estat francés.

## Toponimia
### Marcelhon

La prononciacion de Marcelhon qu’ei [marse'ʎun]. Las fòrmas ancianas que son Marcello en 1128, Marcelo, segon Marca, au sègle XIIau, Marselhoo en 1220, Marcelhoo/Marcelhon en 1343-1344, Marssalhoo en 1385, Marsselhon en 1443, Marseilhon en 1607, Marseillou en 1776, Marsillon (mapa de Cassini, a la fin deu sègle XVIIIau), Os-Marsillon lo 18 d'abriu de 1841, data de la fusion de las duas comunas.
Gerhard Rohlfs, citat per Grosclaude, qu'explica Marcelhon per un nom de persona *Marsilie e sufixe, benlhèu diminutiu, -onem.
Dauzat e Rostaing qu'explican lòcs aparentats per lo nom latin d'òmi Marcellius o Marcilius dab lo sufixe -onem.
Segon Miquèu Grosclaude, totas las grafias avant lo sègle XVIII que son en Marce- e non en Marci-. Lo nom que vien deu nom latin d'òmi Marcellius dab lo sufixe -onem.

### Òs

La prononciacion d’Òs qu'ei [ɔs]. Las fòrmas ancianas que son Aosse au sègle XIIau, Ous en 1220, Dosse au sègle XIII, Oos en 1343 e en 1385, Os (mapa de Cassini, a la fin deu sègle XVIIIau), Os-Marsillon lo 14 d'abriu de 1847 (?), data de la fusion de las duas comunas. N.B. Lo site Cassini qu'indica las comunas son fusionadas despuish 1841.
la grafia Ous de 1220 vien pas d'un escriba locau e permet pas d'identificar la prononciacion. La fòrma Aosse que sembla correspóner a l'arrasic basca altz, « vèrnhe », dab vocalizacion de -l-. Puish, que i avó aferèsi de a- pres per la preposicion. A arreligar dab Dous (en francés), vilatge de Geronce.

## Istòria

Las duas comunas d'Òs e de Marcelhon que son fusionadas despuish 1841.

## Administracion

Lista deus cònsols successius :
| Periòde | Periòde | Identitat |
| 2020 | 2026 | Jérôme Toulouse |
| març de 2008 | 2020 | Bernard Turpain |
| març de 2001 | 2008 | Francis Peruilhe |
| 1995 | 2001 | Fernand Pucheu |
| | 1995 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 477, totala: 501 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | 467 | 478 | 463 477 |
| 2009 | 2010 |
| 447 461 | 453 467 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion qu'èra de 536 abitants.

## Véder tanben

* Comunas deus Pirenèus Atlantics

## Nòtas

* ↑ https://web.archive.org/web/20120118090709/http://toponimiaoc.webs.com/64pirenusatlantics.htm
* ↑ Toponimia Occitana (Institut d'Estudis Occitans): IEO_BdTopoc. http://bdtopoc.org
* 1 2 3 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 127
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 433, a Marcilhac
* 1 2 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 131
* ↑ http://cassini.ehess.fr/fr/html/fiche.php?select_resultat=25624
* ↑ http://cassini.ehess.fr/fr/html/fiche.php?select_resultat=25624
* Portau de Bearn